«KAREN Dental Laboratory»-ն ատամնաբուժության ոլորտի առաջատար ընկերություններից է Հայաստանում։ Այն մեր երկրում եվրոպական և ամերիկյան նորագույն բժշկական սարքավորումներով համալրված միակ ատամնատեխնիկական լաբորատորին է։ Իր շուրջը համախմբելով բարձր որակավորում ունեցող մասնագետների՝ «KAREN Dental Laboratory»-ն մեծ հեղինակություն է ձեռք բերել ինչպես Հայաստանում, այնպես էլ նրա սահմաններից դուրս։ Ընկերությունը պատվերներ է ստանում աշխարհի տարբեր ատամնաբուժական կլինիկաներից։ Նորագույն սարքավորումները թույլ են տալիս պատրաստել գեղագիտական և ֆունկցիոնալ ամենաբարձր պահանջներին համապատասխանող, ցանկացած տեսակի որակյալ պրոթեզներ։ Փետրվարի 24-ից 26-ը KAREN Dental Laboratory-ին “Yerevan EXPO” ցուցահանդեսային համալիրում կազմակերպված «ԱՌՈՂՋԱՊԱՀՈՒԹՅՈՒՆ ԵՎ ԴԵՂԱԳՈՐԾՈՒԹՅՈՒՆ EXPO 2017» միջազգային մասնագիտացված ցուցահանդեսի ամենաակտիվ մասնակիցներից էր։ Ընկերությունն իր տաղավարում հանրությանն էր ներկայացրել ոլորտում գրանցած ահռելի ձեռքբերումներն ու հաջողությունները։ EXPO-ին մասնակցությանը զուգահեռ «KAREN Dental Laboratory-ն» նախաձեռնել էր նաև ստոմատոլոգիայի ոլորտում թվային տեխնոլոգիայի վերջին նորությունների ու զարգացումների վերաբերյալ անվճար սեմինար, որի ընթացքում հայ երիտասարդ մասնագետներին արտերկրից ժամանած բարձրակարգ մասնագետների հետ շփվելու, և նրանց հարուստ փորձն ու հմտությունները յուրացնելու բացառիկ հնարավորություն էր ընձեռվել։